ລມຕ ຕ່າງປະເທດ ສຫລ ກັບ ຄູ່ຕຳແໜ່ງອີຣ່ານ ພົບປະກັນອີກ ຂະນະທີ່ເສັ້ນຕາຍໃກ້ເຂົ້າມາ
ທັງສອງຝ່າຍ ຍັງເຫຼືອເວລາຕື່ມອີກ ປະມານ 2 ສັບປະດາ ເພື່ອໃຫ້ບັນລຸ ຮ່າງຂໍ້ຕົກລົງກັນ ກ່ຽວກັບໂຄງການນີວເຄລຍ ຂອງອີຣ່ານ.
ທ່ານ John Kerry ລັດຖະມົນຕີການຕ່າງປະເທດສະຫະລັດ ແລະທ່ານ Javad Zarif ລັດຖະມົນຕີຕ່າງປະເທດອີຣ່ານ ພົບ ປະກັນອີກໃນວັນຈັນມື້ນີ້ ທີ່ສະວິດເຊີແລນ ໃນຂະນະທີ່ພວກ ທ່ານສືບຕໍ່ ພະຍາຍາມໃຫ້ບັນລຸຄວາມກ້າວໜ້າ ໃນການເຈ ລະຈາກັນທີ່ມີມາເປັນເວລາດົນນານ ກ່ຽວກັບໂຄງການນີວ ເຄລຍຂອງອີຣ່ານນັ້ນ ທ່ານ Kerry ແລະທ່ານ Zarif ໄດ້ເຂົ້າຮ່ວມກັບບັນດານັກການ ທູດແລະຊ່ຽວຊານຈາກທັງສອງຝ່າຍ ທີ່ໄດ້ໄຂການເຈລະຈາກັນ ຮອບຫລ້າສຸດໃນວັນອາທິດວານນີ້ ພວກທ່ານຍັງເຫຼືອເວລາຕື່ມ ອີກ ປະມານ 2 ສັບປະດາ ກ່ອນເວລາເສັ້ນຕາຍທີ່ໄດ້ວາງໄວ້ກ່ອນ ເພື່ອໃຫ້ບັນລຸຮ່າງຂອງຂໍ້ຕົກລົງກັນ ເພື່ອຮັບປະກັນວ່າ ໂຄງການນີວເຄລຍຂອງອີຣ່ານ ມີວັດຖຸປະສົງໃນທາງສັນຕິ ເພື່ອແລກປ່ຽນກັບການຍົກເລີກການລົງໂທດດ້ານເສດຖະກິດຕໍ່ອີຣ່ານນັ້ນ ທ່ານ Kerry ກ່າວໃນວັນອາທິດວານນີ້ວ່າ ອຸບປະສັກຕ່າງໆທີ່ຍັງເຫຼືອນັ້ນ ສ່ວນໃຫຍ່ແມ່ນບັນຫາດ້ານການເມືອງ ບໍ່ແມ່ນດ້ານເທັກນິກ ທ່ານ Kerry ກ່າວຕໍ່ລາຍການ Face the Nation ຂອງຕາໜ່າງ ໂທລະພາບ CBS ວ່າ